CELEX: 31998L0022
Language: lt
Date: 892598400000
Title: 1998 m. balandžio 15 d. Komisijos direktyva 98/22/EB, nustatanti minimalius reikalavimus, keliamus augalų, augalinių produktų ir kitų objektų, įvežamų iš trečiųjų šalių, sveikatos patikrinimui Bendrijos kontrolės postuose, esančiuose ne paskirties vietoje

Svarbus teisinis pranešimas

|

31998L0022

Oficialusis leidinys L 126 , 28/04/1998 p. 0026 - 0028

		Komisijos direktyva 98/22/EB1998 m. balandžio 15 d.nustatanti minimalius reikalavimus, keliamus augalų, augalinių produktų ir kitų objektų, įvežamų iš trečiųjų šalių, sveikatos patikrinimui Bendrijos kontrolės postuose, esančiuose ne paskirties vietojeEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1976 m. gruodžio 21 d. Tarybos direktyvą 77/93/EEB dėl apsaugos priemonių, skirtų apsisaugoti nuo augalams arba augaliniams produktams kenksmingų organizmų įvežimo į valstybes nares [1], su paskutiniais pakeitimais, padarytais Komisijos direktyva 98/2/EB [2], ypač į jos 12 straipsnio 6 dalies priešpaskutinę pastraipą,kadangi norint veiksmingai taikyti augalų, augalinių produktų ar kitų objektų, išvardytų Direktyvos 77/93/EEB V priedo B dalyje, įvežamų iš trečiųjų šalių, sveikatos patikrinimų priemones, reikėtų nustatyti suderintus būtiniausius šių patikrinimų, atliekamų kontrolės postuose, esančiuose ne paskirties vietoje, reikalavimus;kadangi nustatant būtiniausius tokių augalų sveikatos patikrinimų reikalavimus, būtina atsižvelgti į techninius reikalavimus, taikomus Direktyvos 77/93/EEB 2 straipsnio 1 dalies g punkte minimiems atsakingiems oficialiems organams, kurie atsako už mintėtų kontrolės postų darbą, taip pat į nuostatas, taikomas priemonėms, instrumentams ir įrenginiams, padedantiems šiems atsakingiems oficialiems organams atlikti būtinus augalų sveikatos patikrinimus;kadangi šioje direktyvoje numatytos priemonės atitinka Augalų sveikatos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisValstybės narės užtikrina, kad Direktyvos 77/93/EEB 12 straipsnio 6 dalies ketvirtoje pastraipoje minimi augalų, augalinių produktų ir kitų objektų, išvardytų direktyvos V priedo B dalyje ir įvežamų iš trečiųjų šalių, sveikatos patikrinimai, kurie yra atliekami kontrolės postuose, esančiuose ne paskirties vietoje, atitiktų bent būtiniausius šios direktyvos priede nustatytus reikalavimus.2 straipsnis1. Valstybės narės priima įstatymus ir kitus teisės aktus, kurie, įsigalioję 1998 m. spalio 1 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės2. Valstybės narės nedelsdamos pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus. Komisija apie jas praneša kitoms valstybėms narėms.3 straipsnisŠi direktyva įsigalioja kitą dieną po jos paskelbimo Europos Bendrijų oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 1998 m. balandžio 15 d.Komisijos varduFranz FischlerKomisijos narys[1] OL L 26, 1977 1 31, p. 20.[2] OL L 15, 1998 1 21, p. 34.--------------------------------------------------PRIEDASBūtiniausi augalų, augalinių produktų ir kitų objektų, įvežamų iš trečiųjų šalių, reikalavimai, keliami sveikatos patikrinimams, atliekamiems Bendrijoje kontrolės postuose, esančiuose ne paskirties vietoje1. Direktyvos 77/93/EEB 2 straipsnio 1 dalies g punkte minimi atsakingi oficialūs organai, kurie atsako už šios direktyvos 1 straipsnyje minimų kontrolės postų veiklą:- turi įgaliojimus atlikti savo funkcijas,- turi techninės kompetencijos, ypač aptinkant ir diagnozuojant kenksmingus organizmus,- turi patirties nustatant kenksmingus organizmus arba gali pasinaudoti tokių ekspertų paslaugomis,- turi galimybę naudotis administracinėmis tikrinimo ir bandymo priemonėmis, instrumentais ir įrenginiais, nurodytais 3 dalyje,- turi galimybę naudotis patalpomis, skirtomis tinkamam siuntų sandėliavimui ir laikymui karantino sąlygomis, o prireikus visos sulaikytos siuntos ar jos dalies sunaikinimui (ar kitokiam tinkamam apdorojimui),- turi:a) raštiškas pačias naujausias nacionalines tikrinimo gaires, pagrįstas valstybės narės vidaus teisės aktais, kaip nustatyta Bendrijos teisėje;b) pačių naujausių Bendrijos gairių komplektą, skirtą ekspertams ir valstybių inspektoriams, minimą Direktyvos 77/93/EEB 19a straipsnio 6 dalyje;c) pačius naujausius Bendrijos augalų sveikatos teisės aktus;d) patį naujausią specializuotų laboratorijų, oficialiai patvirtintų kenksmingų organizmų nustatymo ir jų identifikavimo bandymams atlikti, sąrašą su adresais ir telefonų numeriais. Turi būti numatyta tinkama tvarka, kuri užtikrintų mėginių saugumą ir neliečiamumą, juos vežant į laboratoriją ir tikrinant;e) pačią naujausią informaciją apie augalų, augalinių produktų ir kitų objektų, įvežamų iš trečiųjų šalių, siuntas, kurios:- oficialiai yra sulaikytos,- oficialiai buvo tikrintos specializuotose laboratorijose, ir turimi tokių tikrinimų rezultatai,jei ši informacija yra svarbi tai vietovei, kurioje atliekami augalų sveikatos patikrinimai,- kuo greičiau priimti nustatytą augalų sveikatos patikrinimų, atliekamų 1 straipsnyje minimuose kontrolės postuose programą, kuri atitiktų realius poreikius, atsižvelgiant į naujus augalams keliamus pavojus ir į siūlomų įvežti augalų, augalinių produktų ir kitų objektų kiekį (apimtis).2. Valstybės tarnautojai ir kvalifikuoti įgaliotiniai, minimi Direktyvos 77/93/EEB 2 straipsnio 1 dalies i punkto antrojoje pastraipoje, faktiškai atsakingi už šios direktyvos 1 straipsnyje minimuose kontrolės postuose atliekamus patikrinimus, turi:- techninės kompetencijos, ypač aptinkant kenksmingus organizmus,- patirtį, įgytą identifikuojant kenksmingus organizmus arba galimybę pasinaudoti ekspertų pagalba,ir pagal 2 straipsnio 1 dalies i punkto antrąją pastraipą būtiną kvalifikaciją sudaro galimybė tiesiogiai susipažinti su informacija, minima 1 dalies šeštoje įtraukoje.3. Priemonės, instrumentai ir įrenginiai, minimi 1 dalyje, turi sudaryti sąlygas:a) administracinės priemonės:- greitai susisiekti su:- Direktyvos 77/93/EEB 1 straipsnio 6 dalyje minėta institucija,- 1 dalyje paminėtomis specializuotomis laboratorijomis,- muitine,- Komisija,- kitomis valstybėmis narėmis,- naudoti dokumentų dauginimo sistemą;b) patikrinimo priemonės:- rasti tinkamas patikrinimui vietas,- įrengti pakankamą apšvietimą,- įrengti patikrinimo stalą (stalus),- sumontuoti įrangą, tinkamą:- vizualiniam patikrinimui atlikti,- dezinfekuoti patalpas ir augalų sveikatos patikrinimui naudojamą įrangą,- paruošti mėginius tolesniems galimiems bandymams 1 dalyje minimose specializuotose laboratorijose;c) mėginių iš siuntų ėmimas:- parenkamos atitinkamos medžiagos kiekvienam mėginiui identifikuoti ir supakuoti,- parenkama tinkama pakavimo medžiaga mėginiams į 1 dalyje minėtas specializuotas laboratorijas siųsti,- tvirtinamos plombos,- dedami oficialūs antspaudai,- įrengiamas tinkamas apšvietimas.--------------------------------------------------